Kodonjas

Kodonjas () – miestas Italijos šiaurėje, Lombardijoje, Lodžio provincijoje, 52 km į pietryčius nuo Milano, 11 km į šiaurę nuo Pjačencos. Geležinkeliai į Milaną, Parmą, Kremoną, plentų mazgas. Plėtojamas žemės ūkis (apylinkėse auginami javai, daržovės, pašariniai augalai). Yra barokinės Šv. Blažiejaus (1511 m.), Švč. Marijos Maloningosios (1626 m.), Šv. Teodoro (1647 m.) bažnyčios, Lamberčio ir Trivulcijaus rūmai, keletas vilų.

Istorija 
Manoma, kad jau romėnų laikais čia galėjo būti gyvenvietė, vadinta Cothoneum. Rašytiniuose šaltiniuose ji minima nuo 997 m. Miesto teisės suteiktos 1450 m.

2020 m. Kodonjas tapo pagrindiniu koronaviruso plitimo židiniu Italijoje.

Šaltiniai 

Italijos miestai